b'\n_START_ARTICLE_\nPalenk\xc4\x97s vaivadijos v\xc4\x97liava\n_START_PARAGRAPH_\nPalenk\xc4\x97s vaivadijos v\xc4\x97liava (lenk. Flaga wojew\xc3\xb3dztwa podlaskiego)\xc2\xa0\xe2\x80\x93 Palenk\xc4\x97s vaivadijos v\xc4\x97liava yra sta\xc4\x8diakampio formos ir padalinta \xc4\xaf keturias horizontalias dalis. V\xc4\x97liavoje vaizduojamos keturios baltos, raudonos, geltonos ir m\xc4\x97lynos spalvos juostos. V\xc4\x97liava prad\xc4\x97ta naudoti nuo 2002\xc2\xa0m. rugpj\xc5\xab\xc4\x8dio 30 dienos. V\xc4\x97liavos spalvos balta ir raudona simbolizuoja Lenkijos herbe esant\xc4\xaf balt\xc4\x85 erel\xc4\xaf raudoname fone, o geltona ir m\xc4\x97lyna spalvos simbolizuoja Lietuvos herbe raitelio laikom\xc4\x85 m\xc4\x97lynos spalvos skyd\xc4\x85, kuriame yra geltonas Jogailai\xc4\x8di\xc5\xb3 dvigubas kry\xc5\xbeius. Tai simbolizuoja, kad \xc5\xa1is regionas priklaus\xc4\x97 ir Lenkijos karalystei ir Lietuvos Did\xc5\xbeiajai kunigaik\xc5\xa1tystei.'